פיליפ וינצ'סטר

פיליפ וינצ'סטר (באנגלית: Philip Winchester; נולד ב-24 במרץ 1981) הוא שחקן אמריקאי.

 ראשית חייו 
וינצ'סטר נולד מונטנה שבארצות הברית. הוא סיים את לימודיו בבית הספר התיכון בלגרד בשנת 1999. לאחר מכן הוא התגורר ועבד בלונדון, אנגליה (ארץ הולדתה של אימו), ולמד באקדמיה למוזיקה ולאמנויות הדרמה של לונדון.

 קריירה 
קריירת המשחק של וינצ'סטר החלה עם תפקיד קטן בסרט "הפטריוט" משנת 1998, כשהוא עדיין למד בבית ספר תיכון. הסרט צולם בעיירת הולדתו ובעיירות נוספות בסביבה. לאחר שסיים את לימודיו בתיכון, וינצ'סטר החל לגלם תפקידים במחזות, כולל זה של אדמונד במחזה "המלך ליר" לצד איאן מקלן, בהפקה של הלהקה השייקספירית המלכותית בשנת 2007.

בשנת 2003 כיכב בסרט העצמאי "הטלפון", שצולם בבריסטול והופק על ידי רוברט פינליי. בשנת 2008, הוא לוהק לתפקיד רובינסון קרוזו בסדרת האקשן "קרוזו" של רשת NBC. בשנת 2009 לוהק ל"אוכל אדם", מיני-סדרה בת שני חלקים של Lifetime בכיכובה של שרה צ'וק.

וינצ'סטר הופיעה גם בסרטים "מקל שלמה" (2009), ו"בשינתי" (2010), ובמיני-סדרה "אליס" של רשת Syfy.

משנת 2010 הוא גילם את התפקיד של פרנק סטנטון, ארוסה של אוליביה דנהאם, בסדרת הטלוויזיה של רשת פוקס "פרינג'". משנת 2011 הוא הופיע בתור לאונטס בסדרה "קמלוט" של רשת Starz. קרדיטים נוספים כוללים את העונות השנייה, השלישית, הרביעית והחמישית של "מכת מחץ" יחד עם הופעת אורח בעונה השישית. הסדרה עוקבת אחר הרפתקאותיהם של שני סוכני סעיף 20, סמל מייקל סטונברידג' (וינצ'סטר) וקצין האמריקאי לשעבר דמיאן סקוט (סאליבן סטייפלטון). בשנת 2015, הוא כיכב לצד וסלי סנייפס וצ'ריטי וייקפילד בסדרת הדרמה "השחקן" של רשת NBC.

 זיכיונות שיקגו וחוק וסדר 
בשנת 2016, וינצ'סטר הופיע בתפקיד אורח בסדרת הטלוויזיה "שיקגו PD" בתפקיד פיטר סטון. בשנה שלאחר מכן, הוא כיכב בסדרה "שיקגו JUSTICE" באותו התפקיד של פיטר סטון. בשנת 2018, לאחר ש"שיקגו JUSICE" נגמרה, וינצ'סטר הופיע בסדרה, "חוק וסדר: מדור מיוחד" באותו התפקיד. הוא הצטרף לסדרה במהלך עונתה ה-19, לאחר שהתובע הקודם, רפאל ברבה (ראול אספרסה), עזב את הסדרה. במרץ 2019, וינצ'סטר הודיע כי יעזוב את "חוק וסדר: מדור מיוחד" לקראת עונתה ה-21, מה שהופך את עונתו ה-20 לעונתו האחרונה בסדרה.

 חיים אישיים 
וינצ'סטר התחתן עם מייגן קוגלין בשנת 2008. יש להם שתי בנות שנולדו בשנים 2015 ו-2019.

 פילמוגרפיה 
 קולנוע 
שנהפרויקטתפקידהערות1998הפטריוט חייל צעיר1999הטלפוןמלצר2003LD 50 מינון קטלני ווהן2004ציפורי רעמים סקוט טרייסי 2006Shaking Dream LandרוברטFlyboys ויליאם ג'נסן2007הלב של כדור הארץ רוברט קויל2009מקל שלמה הנרי טלפורד2010בשינתי מרקוסתפקיד ראשי2016לא גויס פוטץ'2020רמאי ג'ואי קסינקי2021מינים בסכנת הכחדה ג'ק האלסי2022שבוע בגן עדןסאם2024Shadow Landברנט קאהילדוכסית רוברט מקנוטון2025איש ללא עברג'קסוניה האדומה (אנ')ראטי

 טלוויזיה 
שנהפרויקטתפקידהערות2004קומנדו ננימיילס רוספרק לא ידוע2005CSI: מיאמיכריס אלןפרק: "Urban Hellraisers"2008המלך ליר אדמונדסרט טלוויזיה2008–2009קרוזו רובינזון קרוזו13 פרקים2009אוכל אדם ארון מייסון2 פרקיםאליס ג'ק צ'ייס2010–2011פרינג'פרנק סטנטון4 פרקים2010מחסן סודי 13תפקידים שוניםפרק: "Beyond Our Control"הליכה בנעליימרקוססרט טלוויזיה2011קמלוט לאונטס10 פרקים2011–2018מכת מחץסמל מייקל סטונבריג'42 פרקים201424: לחיות יום נוסף הקולונל שאו3 פרקים2015השחקן אלכס קיין9 פרקים2016–2017שיקגו PDפיטר סטון3 פרקים2017שיקגו JUSTICE13 פרקיםשיקגו MEDפרק: "Speak Your Truth"2018–2019חוק וסדר: מדור מיוחדתפקיד ראשי; 36 פרקים2022עור נמרמקס האמונד8 פרקים2025רנסום קניון (אנ')שריף דן בריגמן10 פרקים

 קישורים חיצוניים 

 הערות שוליים 

קטגוריה:אמריקאים ממוצא אנגלי
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים שנולדו ב-1981